
ŠAKIŲ RAJONO SAVIVALDYBĖS  TARYBA

SPRENDIMAS

DĖL ŠAKIŲ RAJONO VAIKŲ LOPŠELIO - DARŽELIO „BERŽELIS“ PAVADINIMO PAKEITIMO, VIDAUS STRUKTŪROS PERTVARKYMO 

IR NUOSTATŲ TVIRTINIMO

 2009 m. sausio 22 d. Nr. T-24 

Šakiai

Savivaldybės taryba, vadovaudamasi Lietuvos Respublikos civilinio kodekso (Žin., 2000, Nr. 74-2262) 2.43 str.,  Vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 21 p., Švietimo įstatymo (Žin., 1991, Nr. 23-593; 2003, Nr. 63-2853) 44 str. 1 d., 60 str. 1 d. 4 p. ir 5 p., Biudžetinių įstaigų įstatymo (Žin., 1995, Nr. 104-2322) 5 str. ir atsižvelgdama į Šakių rajono vaikų lopšelio – darželio „Berželis“ tarybos 2009 m. sausio 12 d. pritarimą, n u s p r e n d ž i a:

1. Pakeisti Šakių rajono vaikų lopšelio-darželio „Berželis“ pavadinimą ir vadinti jį taip: Šakių rajono mokykla - darželis  „Berželis“.

2. Pertvarkyti Šakių rajono vaikų lopšelio-darželio „Berželis“ vidaus struktūrą nuo 2009 m. rugsėjo 1 d., vietoje specialiųjų poreikių dieninės ir savaitinės specialaus ugdymo grupės įsteigiant specialiojo ugdymo savaitinę grupę ir jungtines specialiąsias bendrojo lavinimo klases (1-4 klasė ir 5-10 klasė) specialiųjų poreikių asmenims nuo 7 iki 21 metų.
3. Patvirtinti  Šakių rajono mokyklos - darželio  „Berželis“ nuostatus (pridedama).  

4. Įgalioti Šakių rajono vaikų lopšelio - darželio „Berželis“ direktorę Liną Viliūšienę pasirašyti Šakių rajono mokyklos - darželio  „Berželis“ nuostatus.

5. Įpareigoti Šakių rajono vaikų lopšelio - darželio „Berželis“ direktorę Liną Viliūšienę teisės aktų nustatyta tvarka paskelbti apie šio sprendimo 1 punkte nurodyto pavadinimo pakeitimą vietos spaudoje bei įregistruoti Šakių rajono  mokyklos - darželio  „Berželis“  nuostatus Juridinių asmenų registre.
6. Pripažinti netekusiais galios:

6.1. Savivaldybės tarybos 2004 m. gruodžio 23 d. sprendimo Nr. T-326 „Dėl ūkinio-finansinio savarankiškumo suteikimo Šakių lopšeliui – darželiui „Berželis“ 2 d.;
6.2. Šakių miesto mero 1992 m. sausio 30 d. potvarkį Nr. 17 „Dėl grupės vaikams su sunkiais defektais įsteigimo vaikų lopšelyje – darželyje „Berželis“;
6.3. Šakių miesto mero 1993 m. vasario 26 d. potvarkį Nr. 41 „Dėl grupės vaikams su sunkiais defektais įsteigimo vaikų lopšelyje – darželyje „Berželis“;
6.4. Šakių miesto tarybos 1994 m. rugsėjo 8 d. sprendimą Nr. 28 „Dėl vaikų su sutrikusiu intelektu savaitinės grupės steigimo“.

